ดร. มาร์ติน ลูเธอร์ คิงกล่าวว่า ในความตายมีประชาธิปไตยอยู่
เราทุกคนต้องตาย…
ไม่ว่าจะชราหรือเยาว์
มั่งมีหรือยากจน
บริสุทธิ์หรือมีความผิด
แต่ขอจงอย่าหมดหวัง
เพราะความตายไม่ใช่จุดสิ้นสุด
เป็นเพียงจุดเริ่มต้นเท่านั้น
ผู้การคุซเนตซอฟ พูดอะไรบ้างไหมคะ
ความเศร้าโศก แม้จะทำใจลำบาก แต่บางครั้งนั่นก็เป็นสิ่งดี
จริงอยู่ เราเสียร่างของโอเลก ซิโดรอฟไป
แต่เรายังมีผลงานที่เขาฝากไว้ เป็นเครื่องแทนความสูญเสีย
และตอนนี้เราได้มีจังหวะที่จะกล่าวว่า
"ลาก่อน
ขอลาเพียงเท่านี้ สหายที่รัก ลาก่อน"
และยามที่เดินทางไกลครั้งสุดท้ายในชีวิต
หัวใจของเราร่วมเดินทางไปกับคุณด้วย
(เจ็ดนาทีสยอง)
และให้เกียรติการเสียสละของผู้กล้าทั้งสาม
ด้วยความเศร้าอาลัยอย่างที่สุดซึ่งพวกเรา…
ในพิธีอันสงบเศร้าสร้อย
ประธานาธิบดีวิลสันเป็นผู้นำคนทั้งชาติและทั้งโลก
ในการไว้อาลัยให้กับนักบินอวกาศ ที่เสียชีวิตระหว่างการกู้ภัย
ตัวแทนของรอสคอสมอส องค์กรอวกาศโซเวียต
จะมาถึงฮิวสตันในวันนี้
เพื่อร่วมมือกับนาซา ในภารกิจที่ตอนนี้กลายเป็นภารกิจร่วม…
(ศูนย์อวกาศลินดอน บี. จอห์นสัน)
เมื่ออดีตคู่ปรับจะต้องมาร่วมมือกัน โดยไม่ได้คาดหมาย
ขอต้อนรับสู่ศูนย์อวกาศจอห์นสันค่ะ ผ.อ.คาทิช
ขอบคุณค่ะ มาร์โก้
ฉันว่าเราร่วมมือกันได้เป็นส่วนใหญ่
มีปัญหาอีกเรื่องหนึ่ง ที่จะไม่ได้อยู่ในข้อเสนออย่างเป็นทางการ
แต่เราต้องการความช่วยเหลือจากคุณ
นอกช่องทางปกติ
เรื่องอะไรกัน
ก็ เมื่อทั้งสองประเทศลงจอดที่ดาวอังคารด้วยกัน
เราอยากให้นักบินอวกาศของเรา ทำตามเป้าหมายภารกิจเดิมบางส่วน
แต่ในการทำเช่นนั้น เราจำเป็นต้องใช้ทรัพยากรบนยานของคุณ
โดรน รถโรเวอร์ อุปกรณ์ในห้องแล็บ
อาจจะปรับการใช้งานดาวเทียม สักหนึ่งหรือสองดวง
เป้าหมายภารกิจนั้นคืออะไรกันแน่
เสียดายที่ฉันไม่มีอำนาจบอกคุณได้
ถึงอย่างนั้น เราก็ยังจำเป็นต้องให้คุณช่วย
เราเคยเห็นแล้วว่าคุณกล้าให้ความร่วมมือแค่ไหน ถ้าสถานการณ์คับขันถึงที่สุด
เขาบอกฉันว่า…
ยืนยันกับฉันว่าจะไม่มีคำขออะไรอีกแล้ว
สถานการณ์เปลี่ยนไป
โอเค
ถ้าอยากให้ฉันช่วย คุณก็ต้องช่วยฉัน
ฉันพร้อมฟัง
เซอร์เก นิคูลอฟ
ฉันจะยอมทำงานกับเขาคนเดียวเท่านั้น
มาร์โก้ คุณต้องรู้สิว่านั่นเป็นไปไม่ได้
ทำไมล่ะ เกิดอะไรขึ้นกับเขา
ทำไมฉันถึงติดต่อเขาไม่ได้อีกเลย
เขาเคยเป็นผู้อำนวยการรอสคอสมอส นานกว่าสิบปี…
เป็นคนที่ฝึกคุณมา
เป็นคนที่ทำให้คุณมีโครงการดาวอังคารตั้งแต่ต้น
แล้วเขาหายตัวไปเฉยๆ เนี่ยนะ
เขาได้รับมอบหมายให้ทำงานอื่น
โกหก
มาร์โก้ ฉันไม่สามารถ…
- โอเค เอาอย่างนี้นะ เลนารา - คุยเรื่องนี้กับคุณได้
ถ้าอยากให้ฉันช่วย
ฉันต้องการให้เซอร์เกมาถึงฮิวสตัน ในเวลาไม่เกินสองสัปดาห์
ไม่อย่างนั้นก็ไม่ให้ทั้งดาวเทียม หรืออุปกรณ์ใดๆ ทั้งนั้น
- โอเค หลุยซ่า จัดเลย - เริ่มโปรแกรมแล้ว
ดี
ดี เริ่มได้เลย แดนนี่ ปิดเลย
เป็นยังไงบ้าง
ก็ รอบที่ 200 น่าจะรอดนะ สคิปเปอร์
- จอนำร่องไม่ขึ้นแล้ว - ระบบขับเคลื่อนดับ
แล้ว
ระบบขับเคลื่อนกลับมาแล้ว
- นำร่องโหลดกลับมาแล้ว - เราคุมเครื่องแล้วครับ
ยานกลับมาอยู่ในความควบคุมของเรา
ดีมาก แล้วจะทำยังไงให้ ไม่เกิดเรื่องแบบนั้นขึ้นอีก
ผมหลอกให้คอมพิวเตอร์คิดว่า ระบบใหม่ของเดฟมีข้อผิดพลาด
เราจึงติดตั้งระบบสำรองของเก่าขึ้นมา ตอนที่เปลี่ยนเป็นเซฟโหมด
ซึ่งไม่มีฟังก์ชั่นแทรกแซงของเดฟ
ถูกต้อง แล้วผมยังตัดสายรับ โปรแกรมสั่งการจากเสาอากาศ
- โอเค เท่ากับเราโอเคแล้ว - ใช่ ครับผม
โอเค ไปดาวอังคารกัน ทุกคน
แต่ก่อนอื่น มีข้อความต้องส่ง
(ฟีนิกซ์) (โซจอร์เนอร์ 1)
ข้อความจากฟีนิกซ์ค่ะ กำลังต่อสายเข้ามา
เดฟ ป่านนี้คุณคงรู้แล้วว่า ผมชิงการบังคับการยานกลับมาได้
จากนี้ไป ผมจะตัดสินใจเองทุกอย่าง
คุณลบหลู่เกียรติของลูกเรือ ยานลำนี้ และบริษัทเฮลิออส
ผมตั้งใจจะล้างไพ่ใหม่หมด ฟีนิกซ์เลิกกัน
(จบข้อความ)
(เฮลิออสแอโรสเปซ)
เราบอกว่ามีจุดจอดซี เอ บี
ใช่ แล้วเมื่อเขาลงจอด
สำคัญมากที่จะต้องตั้งกล้องไว้จากสองมุม
เพื่อให้ได้ภาพมากสุด…
เอ่อ คาเร็น เดี๋ยวก่อน
ขอตัวเดี๋ยว
คุณจะลาออกเหรอ
ใช่ เอ็ดพูดถูก
คุณควรปล่อยให้เขาเป็นคนไปช่วยพวกรัสเซีย
นั่นเป็นการตัดสินใจของทุกคน
อย่ามา คุณเป็นคนควบคุมการตัดสินใจทั้งหมด
ผมถามความเห็นทุกคนแล้ว
ใช่ แล้วทุกคนในห้องนั้นก็บูชาคุณ
คุณก็แค่ต้องส่งสัญญาณให้คนรู้ ว่าคุณอยากให้ตัดสินใจแบบไหน
พวกเขาจะเลือกตามนั้น
อะไร เดี๋ยวนี้ผมเป็นสเวนกาลี ที่มีพลังพิเศษสะกดใจคนได้ด้วยเหรอ
ประมาณนั้น
ลูกสาวฉันอยู่บนยานโซจอร์เนอร์ เธออาจจะตายได้
- แต่ไม่ได้ตาย - แต่คนอื่นอีกสามคนตาย
คนพวกนั้นก็มีแม่มีพ่อหรือมีลูกที่ตอนนี้ใจสลาย
ต้องพยายามคิดว่า จะรวบรวมกำลังมาใช้ชีวิตต่อได้ยังไง
แล้วผมก็สงสารพวกเขา สงสารจริงๆ
- จริงเหรอ - แน่นอนสิ
แต่ผมไม่ได้สั่งให้ทุกคนเลื่อนการออกยาน มาเป็นปี 1994
ผมไม่ได้ขอให้พวกรัสเซียเร่งเครื่องจนเกินกำลัง
ผมไม่ปล่อยให้คุณลาออกหรอก
อ๋อเหรอ คอยดูละกัน
- คุณละเมิดสัญญา - ก็ฟ้องสิ
คาเร็น คาเร็น มาคุยกันดีๆ ก่อน
คาเร็น
ปริมาณแอลเอชทูอยู่ที่ 87%
ถ่ายโอนเชื้อเพลิงเกือบเสร็จสิ้นแล้ว
รับทราบ
กำลังจะไปที่วาล์วเติมเชื้อเพลิง และพร้อมจะถอดสายถ่ายโอน
ฉันยังประทับใจไม่หายที่ทางมอสโก สามารถควบคุมการบินยานคุณจากทางไกลได้
ผมก็ประทับใจที่ คุณขับเครื่องของคุณได้อย่างยอดเยี่ยม
บินสวยเหมือนผีเสื้อ ต่อยแรงเหมือนผึ้ง
(สหภาพโซเวียต)
เวร
มีปัญหาอะไร
ผมช่วยได้ เรื่องเล็กนิดเดียว
ไม่
ขอบคุณคุณต่างหาก
เรื่องอะไร
ที่มาช่วยพวกเรา
ผมนึกแล้วว่าไว้ใจคุณได้
คุณคือคนที่เรียกมา
ฉันไม่บอกใครหรอก
สัญญา
(วิดเมล์ - ผู้ส่ง - สถานะ) (โครีย์ - ใหม่)
เซอร์ไพรส์! ผมเอง
พ่อยังทำงานอยู่ แต่ผมคิดถึงคุณ
ครับ พูดไปแล้วจริงๆ
พ่อบอกว่าคุณกำลังเจอเรื่องหินมากบนนั้น
ผมเลยนึกถึงครั้งแรกที่สอบเอสเอที แล้วก็ได้ผลสอบแย่มาก
จำได้ไหม
นึกว่าชีวิตนี้จะไม่ได้เข้ามหาวิทยาลัยแล้ว
สงสัยต้องทำงานพิซซ่าฮัทไปตลอดชีวิต
ผมนั่งจ๋อยอยู่ในห้อง
แล้วคุณก็เข้ามา บอกผมว่า "มันผ่านไปแล้ว
ตั้งเป้ากับสิ่งที่ทำได้ตรงหน้าสิ"
นั่นเป็นคำแนะนำที่ดีนะ
แต่นั่นแหละ…
รักนะครับ
(จบข้อความ)
ครั้งเดียวก็เกิดขึ้นได้
สองครั้งก็แค่บังเอิญ
ถ้าสามครั้ง นั่นคือการจู่โจมของศัตรู
นี่ ช่วยดู…
มาร์โก้ ไอ้รัสเซียพวกนั้นขโมยแบบฉันไป
พูดเบาๆ หน่อย
มันไม่แปลกอะไร ที่พวกเขาหาทางออกได้เหมือนๆ กัน
เรื่องเครื่องยนต์ไอร้อนนิวเคลียร์
เหมือนเลย
มาร์โก้ อัตราการขยายของเขา ตรงกับเราโดยผิดแค่ 0.3%
เราน่าจะรู้ตัวตั้งแต่วินาทีที่เติมเชื้อเพลิงกันได้
ข้อต่อสายพ่วงแอลเอชทูของเขาเสียบได้เลย กับหัวจ่ายเชื้อเพลิงต้นทางของเรา
โอกาสที่นั่นจะเป็นเรื่องบังเอิญมันยากมาก
กำลังจะพูดอะไรกันแน่
ฉันควรจะเดินไปบอกคุณคาทิช
แล้วทำลายภารกิจอวกาศนานาชาติ ครั้งประวัติศาสตร์นี้
เพราะเธอวัดค่าจากจอทีวีเหรอ
ค่ะ เป็นฉันจะพูด
ฉันรู้ว่าเธอจะพูด แต่ฉันอยากให้เธอตั้งสติ
โซจอร์เนอร์กำลังจะเร่งเครื่องครั้งสุดท้าย เพื่อไปให้ถึงดาวอังคาร
ยืนยันทุกอย่างตามเช็คลิสต์
ห้า สี่ สาม สอง
เร่งเครื่องไปดาวอังคาร
เครื่องยนต์หมายเลขหนึ่งแสดงค่า ความดันในถังลดลง 17.2 บาร์
ไม่ดีละ ปั๊มเทอร์โบอาจมีปัญหา
คอมพิวเตอร์นำร่องใช้แรงจากเครื่องยนต์สอง เพื่อชดเชย
เครื่องหนึ่งอาจเสียหายตอนชนกัน
เร่งเครื่องจบเรียบร้อย
เริ่มกระบวนการปิดการเผาไหม้ ในเครื่องยนต์หลักทั้งสองเครื่อง
เตรียมกางใบรับแสงอาทิตย์
เมื่อกี้เร่งเครื่องได้พอดี กลับสู่ทางไปดาวอังคารแล้ว
คิดว่าจะเข้าวงโคจรได้ สามวันหลังจากฟีนิกซ์ไปถึง
วิล ช่วยวิเคราะห์เครื่องยนต์หนึ่งให้ละเอียด
ต้องอยู่ในสภาพเร่งเครื่องตามอัตรา หากจะเข้าสู่วงโคจรดาวอังคาร
มีคุณคนไหนศึกษา ทฤษฎีขับเคลื่อนไอร้อนนิวเคลียร์มาหรือเปล่า
- ไม่มี - งั้นโพเลทอฟจะคุมเครื่องให้
เขาฝึกมาดีที่สุดในโซเวียต
ไม่รู้สินะ…
คุณยอมล้มเหลวจนตาย เอาชีวิตลูกเรือไปเสี่ยง แทนที่จะไว้ใจคนรัสเซียเหรอ
วิล สอนกระบวนการติดเครื่องของเรา ให้กับสหายโพเลทอฟ
คุณบาลด์วินเก่งภาษารัสเซียกว่า
คุณโอเครึเปล่า เคล
ค่ะ
หวัดดีค่ะ เอ็ด
ฉัน เอ่อ… มีเรื่องจะเล่าเยอะเลย
เอ่อ… ก่อนอื่นอยากบอกนะว่า ตอนยืนดูคุณยืนหยัดเพื่อสิ่งที่ถูกต้อง…
(วิดเมล์จาก เค_บาลด์วิน)
ทำให้ฉันภูมิใจมาก
จริงๆ นะ และ… ที่จริง มันดลใจฉันเลยล่ะ
ฉันลาออกจากเฮลิออสแล้ว
จริง ตอนนี้ฉันตกงานอย่างเป็นทางการอีกละ
นี่ นิค
อ้าว ไง แดนนี่
อาทิตย์ที่แล้วนายโชว์ฝีมือเรื่องคอมพิวเตอร์ ได้เด็ดดวงมาก
ขอบใจ
ฮื่อ นี่ก็ไม่ชอบให้คนที่อยู่ไกลเกือบ 65 ล้านไมล์ เป็นคนขับยานเราเหมือนกัน
ไม่ชอบ นั่นจะเรียกว่าทำลายทุกอย่าง เอ่อ
ที่เป็น "เจ้าชะตา" อะไรงั้น
เอาจริงๆ นายเจาะผ่านระบบของเดฟได้ไง
พูดง่ายๆ ฉันก็ใส่ข้อมูลให้ คอมพิวเตอร์ควบคุมการบิน
คำนวณให้กระอัก แบบพวกสมการฟิโบนัชชีเชิงซ้อน
จนกระทั่งคอมแฮงค์ แล้วรีบูทขึ้นมาใหม่เป็นเซฟโหมด
แต่ก็ยังต้องเจาะผ่าน ระบบรักษาความปลอดภัยไม่ใช่เหรอ
โอเค นั่นแหละส่วนที่สนุก ในเซฟโหมดจะมีประตูหลัง
ซึ่งทำให้ทุกอย่างเปิดได้ โดยใช้พาสเวิร์ดเดิมที่ใช้ตอนออกตัว
- ซึ่งคือ… - เรนโบว์
เรนโบว์ เยี่ยมเลย นายเก่ง นิค
(ล็อกอิน - แอดมิน) (พาสเวิร์ด)
(เมนูหลัก) (ดีเมล์)
(เอ็ด_บาลด์วิน)
(คาเร็น_บาลด์วิน)
หวัดดีค่ะ เอ็ด
โอ๊ย ตาย ฉันมีเรื่องจะเล่าเยอะเลย
เอ่อ… ก่อนอื่นอยากบอกนะว่า
ตอนยืนดูคุณยืนหยัดเพื่อสิ่งที่ถูกต้อง
ทำให้ฉันภูมิใจมาก
ที่จริง มันดลใจฉันเลยล่ะ
ฉันลาออกจากเฮลิออสแล้ว
จริง ตอนนี้ฉันตกงานอย่างเป็นทางการอีกละ
ก็ยังไม่แน่ใจนะว่าจะเอายังไงกับชีวิต
ฉันแค่ นั่นแหละ ทำตัวเป็นเอ็ด บาลด์วิน
โดดไปก่อนเลย แล้วค่อยคิดเรื่องที่เหลือ
ต้องบอกเลยนะว่าทำแล้วโล่งมาก
เมื่อเตาปฏิกรณ์ร้อนขึ้น
ปั๊มหล่อเย็นจะทำงานที่ 10,000 รอบต่อนาที
ซึ่ง… คุณไม่จำเป็นต้องรู้ตัวเลขก็ได้
เพราะโปรแกรมในเครื่องจะจัดการ อัตราการไหลของสารเอง
แต่ระหว่างที่เริ่มลดไอพ่นนั้น ต้องดูให้ค่าซีทีอาร์อาร์ไม่เกิน 100
บวกลบ 15 เคลวิน
ทำไมเขาพูดเร็วจัง ผมฟังทันทุกอย่างจนถึงแค่ซีทีอาร์อาร์
ย่อมาจากอัตราลดอุณหภูมิในถังเชื้อเพลิง
ไปๆ มาๆ เนอร์วาของคุณ คล้ายกับเครื่องยนต์รัสเซียของเรามาก
เมื่อผ่านความเลวร้ายของ…
คุณไปเรียนภาษารัสเซียมาจากไหน
แอนนาโพลิส คุณไปเรียนภาษาอังกฤษจากไหน
"พูดไปด้วยความสามารถทั้งหมดที่มีนั้น
แต่ตอนนี้กลับมาอยู่ในสถานดัดสันดาน
เพราะมีคนไม่เห็นด้วยกับวิธีที่เราพูดกัน
จนโดนดัด ปรับทัศนะ เป็นแบบชาวพุทธที่ดี"
คุณฟังเอ็น.ดับเบิลยู.เอ.เหรอ
พวกนั้นใช้ภาษาได้เก่งมากๆ
แล้วเขาก็ร้องให้เห็นภาพชีวิตในอเมริกา ได้อย่างรุ่มรวยมีสีสันมาก
คุณเคยไปคอมพ์ตันรึเปล่า
คนผิวสีเขาอยู่กันที่นั่นใช่มั้ย ในสลัม
ฉันก็เป็นคนผิวสี ฉันไม่ได้อยู่ในสลัม
เอ่อ คุณมาจากเวียดนาม
ใช่ แต่ออกมาตั้งแต่ตอนเด็กมาก
สักวันคุณควรจะกลับไปนะ
ไปดูว่าสังคมมาร์กซิสต์ดูแลประชากรยังไง
ที่นั่นไม่มีคนจนเลย
เพราะตายกันไปหมดแล้วน่ะสิ
ได้มาจากพ่อใช่มั้ยเนี่ย
- เปล่า ได้มาจากหนังสือประวัติศาสตร์ - อ้อ แต่หนังสือพวกนั้นเขียนโดย…
คุณได้วิดเมล์จากครูสอนเนอร์วาอีกแล้ว สหายทรอตสกี้
เขามากันแล้วค่ะ
ตามสัญญา
ฉันดีใจที่สามารถแก้ไขความเข้าใจผิดก่อนหน้านี้
เกี่ยวกับระดับการเข้าถึงข้อมูลของคุณ สหาย
ออกไปก่อน เลนารา
ฉันไม่…
ห้านาที
ฉันจะรออยู่หน้าห้อง
คุณโอเคไหม
โอเคครับ
ตอนเขาบอกว่าคุณถูกปลด ออกจากตำแหน่งผ.อ.รอสคอสมอส
ฉันพยายามติดต่อคุณ
คุณหายตัวไปเฉยๆ ไม่มีใครยอมบอกว่าคุณอยู่ที่ไหน
เลฟอร์โทโว
คุกเคจีบีเนี่ยนะ
ให้ตาย
เขาค้นพบว่าผมให้ข้อมูลคุณ มากเกินกว่าที่ได้รับอนุญาต
แล้วจากนั้น… หลังจากเรื่องที่ลอนดอน
ผมปฏิเสธที่จะดำเนินการต่อ…
ขออภัย
ขอบคุณ
พวกนั้นเขา… คือว่า เขาได้…
เขาทำ
แต่ทำอย่างชาญฉลาด ไร้อารมณ์โกรธน่ะ
พวกเขาระวังที่จะไม่ทำจมูกหัก ฟันหัก
แต่เล่นงานปอด…
ไต…
ฉันนึกว่าเรื่องแบบนั้นเลิกทำไปแล้ว ตอนกอร์บาชอฟขึ้นสู่ตำแหน่ง
แม้แต่กอร์บาชอฟก็คุมพวกเคจีบีไม่ได้
เหมือนพยายามล่ามหมาบ้าไว้
มาร์โก้ ผมเสียใจจริงๆ กับสิ่งที่…
ตอนนั้นผมไม่รู้จะทำยังไง
ผมพยายามประวิงเวลาแล้ว
แต่พวกนั้นขู่จะเล่นงานพ่อผม แม่ผม น้องสาวผม
ผมหนีไม่ได้
ผมโกหกคุณ
ใช่ แล้วฉันก็โกรธมาก
ตอนนี้ก็ยังโกรธ แต่ฉันก็รู้ว่านั่นเป็นทางเดียวที่คุณเลือกได้
ผมขอโทษ
ตอนนี้ คุณจะต้องช่วยฉัน
ฉันจะทำให้เราหลุดจากเรื่องนี้ เซอร์เก หลุดกันทั้งสองคน
พวกนั้นคุมชีวิตเรามานานเกินไปแล้ว
ฉันจะไปคุยกับคนที่มีอำนาจ ให้คุณลี้ภัย
ไม่ๆ มาร์โก้ ไม่ได้
ไม่ พวก… พวกเคจีบีจะไปแก้แค้นกับครอบครัวผมแทน
คุณไม่เข้าใจว่าพวกนั้นสามารถ… ขอโทษ
คุณกลับไปไม่ได้ พวกนั้นทำขนาดนี้
ศูนย์ควบคุมเฮลิออส นี่ฟีนิกซ์ เร่งเครื่องเอ็มโอไอเรียบร้อย
ฟีนิกซ์เข้าวงโคจรดาวอังคารแล้ว
เรามาทันเวลาที่จะพยายามลงจอดครั้งแรก ในอีกไม่กี่ชั่วโมง
เข้าวงโคจรเรียบร้อย
นาซายังตามเราอยู่หลายวัน
ฟีนิกซ์ เลิก
โอเค เอาป๊อปอายออกมาเตรียมลงจอดกัน
มีปัญหาเล็กน้อยครับ กัปตัน
พายุฝุ่นทรายที่จับตาดูอยู่มันเพิ่มกำลังขึ้นอีก
แรงมากเลย
สถานการณ์ที่จุดลงจอดแย่ไหม
สภาพการมองเห็นได้ไม่เกินสิบเมตร ตลอดแนวเขตนั้นเลย
แล้วต่อจากนี้ล่ะ
ก็ยังเหมือนเดิม พายุลงที่จุดจอดสำรองทั้งหมดด้วย
ทำได้แค่รอให้มันอ่อนกำลัง
โคตรแม่งเอ๊ย!
เราต้องรอจังหวะลงจอด
(ข้อความใหม่ถึง จิมมี่_สตีเวนส์)
เซ็งว่ะ
ฉันอยากลงเป็นคนแรกเพื่อพ่อ
พ่อเสียดายมาตลอดที่ไม่ได้ลงจอด ตอนไปกับอพอลโล 10
จำได้มั้ยว่าพ่อเคยเล่าว่า…
ไปใกล้ดวงจันทร์จนแทบจะ…
เอื้อมไปกำฝุ่นจากดวงจันทร์มาได้
ช่วงนี้ฉันคิดถึงพ่อบ่อย
มันก็ยากกว่าที่คิดนะ…
โดยเฉพาะเมื่อต้องอยู่ใกล้ๆ เอ็ดตลอดเวลา
บางทีเวลาเขาพูดถึงคาเร็นฉันจะรู้สึกผิดมาก
แต่แล้วเขาก็กอดคอฉันแล้วเรียกว่า "ไอ้หนู"
จนฉัน… อยากจะบีบคอมันให้ตาย
แม่งไม่ได้รู้ห่าอะไรเลย
มองหน้าฉันแล้วก็ยิ้มโง่ๆ ตลอด
ตอนแรกฉันนึกว่าจะรับได้ แต่นายอาจจะคิดถูก
สงสัยตอนแรกฉันก็หวังว่า…
ไม่… ไม่รู้สิ…
คิดว่าจะทำใจแล้วทิ้งให้มันเป็นเรื่องในอดีต
นั่นแหละ นายไม่อยากฟังเรื่องพวกนี้หรอก
ช่วยหน่อย
แอบเอาช็อกโกแลตให้เอเวอรี ตอนที่แม่ไม่ทันดูด้วย
นี่ไร้สาระมาก ผมจบปริญญาเอกด้านฟิสิกส์นิวเคลียร์
ผมจะไม่ยอมให้ยัยอเมริกันจองหองครูพักลักจำ มาทำเหมือนผมเป็นเด็กๆ
แต่เธอพูดถูก
คุณต้องจำกระบวนการฉุกเฉินให้ได้
โรซาเลสแค่อยากย้ำว่าคุณจำได้แน่ และเราทุกคนรู้ว่าคุณรู้แล้ว
เขาแค่อยากให้ผมดูโง่ต่อหน้าคุณ
จะสนทำไมว่าฉันคิดอะไร ฉันเป็นแค่พวกต่อต้านฟาสซิสต์หน้าโง่
ไม่ ไม่โง่ ผมไม่เคยพูดอย่างนั้น
คุณเป็นพวกต่อต้านฟาสซิสต์ที่ฉลาดและสวยมาก
สวยเหรอ
ก็… ถ้านับว่าเป็นอเมริกันก็สวย
เยส!
มีอะไร
- เฮลิออสลงจอดไม่ได้ - ทำไมล่ะ
ก็พายุฝุ่นทรายมันแรงขึ้น
ถ้ายังพัดต่ออีกแค่สองสามวัน…
ที่รักทุกคนจ้ะ ฉันว่าเรายังแข่งกับเขาไหว
เย่!
แล้วก็บดดอกตูมให้ป่นเป็นแป้ง
แจ่มใช่มั้ยล่ะ
โห หอมจัง
ของฮัมโบลดท์เคาน์ตี้ ผสมพิเศษ
โอเค
อย่าให้เสียของ
แล้วโรยให้ทั่วๆ บนเนยที่ละลายแล้ว
ใช้ไฟอ่อนสักสองชั่วโมง
แหม ขอบคุณค่ะ จูเลีย ไชลด์
ทานให้อร่อยค่ะ!
พร้อมแล้วจ้า!
- โห อันนี้ทำมาดี - เหรอ
โอเค
อืม ว้าว!
ใช่มั้ยล่ะ
- อื้อหือ - มอลลี่กับผมเรียกว่าบอลกู
โอ๊ยตาย
รอออกฤทธิ์ตอนประมาณ 20 นาที
ตรงนี้สงบมากจริงๆ นะ
ใช่ สงบจริง
ฉันเพิ่งเคยมีโอกาสได้ชื่นชมมันเนี่ย
คุณจะลาออกจริงๆ เหรอ
ออกแล้ว จบแล้ว
อะไรล่ะ
ก็แค่ตลกดี มันเหมือน…
มีนักเขียนคนหนึ่ง เคน คีซีย์
เขาบอกว่าเราทุกคนเหมือน ดารานำในหนังของตัวเอง
โอเค บอลกูของคุณอาจจะออกฤทธิ์แล้ว อธิบายซิว่านั่นแปลว่าอะไร
ก็ลองคิดดูสิ ตำรวจก็มองว่า ตัวเองเป็นดารานำหนังอาชญากรรมเร้าใจ
คนร้ายหรือคู่หูเป็นแค่ตัวประกอบ
หรือนักบินอวกาศอาจจะ มองว่าตัวเองอยู่ในหนังเรื่อง 2001
คำถามคือ หนังของคาเร็นจะเป็นหนังอะไร
อย่าได้พูดว่าเป็นเรื่อง "เดอะแกรดูเอท" เชียว
อ้าว โอเค เอาเป็นว่า
อดีตฉาวของคุณจะไม่หลุดจากปากผม
อันนั้นก็ตรงเกินไปหน่อย
โอเค งั้นหนังอะไร
ไม่รู้สิ ไม่รู้
ฉันบังเอิญมาทำงี้เพราะอยากช่วยเอ็ด คือ…
โอเค งั้นหนังของคุณคือเรื่อง "นักบุญคาเร็น"
ผู้เสียสละตน เห็นแก่ผู้อื่น…
- ที่ไปช่วยอดีตสามีผู้อาภัพ - ใช่
- ให้พ้นจากชีวิตที่ล้มเหลวสุดขั้ว - อือฮึ
- ช่างไม่คิดถึงตนเอง… - หุบปาก
- นักมนุษยธรรมที่จิตใจสูงส่ง - พอ พอแล้ว เข้าใจแล้ว
ฉันทำเพื่อตัวเองด้วย
ทำไมล่ะ
ฉันจำวันนั้นได้ดีมาก…
วันที่เทรซี่บอกฉันว่า ได้รับเลือกให้เป็นนักบินแอสแคน
ฉันโกรธเธอมาก โกรธทุกคนสุดๆ
รู้สึกเหมือนพวกเขามาตัดสินฉัน
เพราะเขาทำสิ่งที่คุณทำไม่ได้เหรอ
ไม่ โอ๊ย ไม่ใช่เลย ฉันไม่เคยอยากไปอวกาศ ฉันโคตรเกลียดอวกาศ
เหมือนกัน
แต่พวกนั้นช่างกล้าที่แค่พยายาม
นึกออกไหม ไปเปลี่ยนชีวิตตัวเองและ…
ฉันต้องเสียเชนไปถึงจะคิดได้
อ้อ
ผมว่าบางครั้ง จังหวะที่ยอดเยี่ยมที่สุดก็มาจากช่วงที่แย่ที่สุด
เหมือนมอลลี่ ออกจากนาซาแล้วชีวิตเละมาก
ไม่รู้เลยว่าจะทำยังไงกับตัวเอง
แต่แล้ว วันหนึ่งเธอก็หยิบพู่กันของผมขึ้นมา
แล้วเริ่มวาดภาพ
แล้วเธอก็มีชีวิตขึ้นมาอีกครั้ง
- เดี๋ยวนะ มอลลี่ ค็อบบ์เนี่ยนะวาดภาพ - มอลลี่… ใช่! แล้วเธอชอบด้วย
และแน่นอน มอลลี่เป็นมอลลี่ วาดได้ดีซะด้วยนะ
วาดยังไง เธอมองไม่เห็นด้วยซ้ำ
ไม่ๆ ฟังก่อน ช่วงท้ายของชีวิต โมเนต์ก็แทบมองไม่เห็นแล้วเหมือนกัน
แต่… ฉันไม่ใช่ศิลปิน
ก็ได้ โอเค
งั้นคุณเป็นอะไร คาเร็นชอบทำอะไร
ฉันชอบเสี่ยง ชอบการต่อรอง
ชอบสร้างอะไรขึ้นมาจากศูนย์
แล้วก็เก่งเรื่องนั้นเป็นบ้า
ใช่ เก่งจริง
- ว้าว - อะไร
เห็นแสงแดดที่ตกกระทบกับผิวน้ำมั้ย
เหมือนงานศิลป์ลื่นไหล
ขอต้อนรับสู่โลกกู
- พระเจ้า - บอกแล้วไง
(วิดเมล์จาก เค_บาลด์วิน)
โอเคๆ โอเคๆ ฉันเมา
ฉันเมาสุดๆ เลยล่ะ
ให้ตายสิ
เวย์นแวะมา สอนฉันทำ…
เราทำขนมจากกัญชา
บอลกู! เขาสอนฉันทำบอลกู!
แบบว่า จะเอาอะไรต่ออีกดี
ฉันดีใจกับคุณด้วยจริงๆ
ฉันดีใจกับคุณมากๆ คือคุณกำลังได้ไปดาวอังคารนะ เอ็ด
ดาวอังคาร ได้ยินมั้ย คุณกำลังไปดาวอังคาร เอ็ด!
ดาวอังคาร ให้ตายสิ!
คุณกำลังไปดาวอังคาร
ฉัน… ภูมิใจในตัวคุณมาก
(วิดเมล์จาก อี. บาลด์วิน)
ทำอะไรของคุณน่ะ
ผมอาจต้องลองขนมนั้นมั่งละ
แค่อย่าบอกเคลลี่นะ ไม่งั้นผม…
- โดนบ่นไม่จบไม่สิ้นแน่ - แดนนี่ หลับรึยัง
ไปห้องฉัน
ดีใจที่ในที่สุดก็ได้เล่นกันเสียที
สองสามวันมานี้ฉันคิดถึงอพอลโล 10 บ่อยมาก
คิดถึงเรื่องฉันกับพ่อนาย
ฉันกับเขาอาจได้มานั่งตรงนี้กันก็ได้
หรือถ้าเรื่องมันไม่…
อาจจะเป็นนายกับเชนก็ได้
เขาอยากเป็นนักบินอวกาศเหมือนคุณมาตลอด
คิดแล้วยังปวดใจ
ต่อให้ผ่านมานานแค่ไหน ฉันยังหวังว่ายิ่งผ่านไปนานจะเจ็บน้อยลง แต่…
ไม่เลย
บางทีรู้สึกเหมือนเจ็บหนักกว่าเดิมเสียอีก
คาเร็นก็คงทำใจลำบากเหมือนกันนะ
ใช่
ต้องบอกเลยว่า ผมทึ่งมากที่เธอมาไกลได้ขนาดนี้
ฉันไม่ทึ่ง ผู้หญิงคนนั้นแข็งแกร่งมากแต่ไหนแต่ไร
ใครคิดจะขวางเธอต้องเจอดีทั้งนั้น
โห จริง
- ผมเคยเห็นมุมนั้นของเธอ - เมื่อไหร่
เมื่อ เอ่อ…
เมื่อ… เมื่อ… หน้าร้อนที่ผมทำงานที่เอาต์โพสต์ไง
ถ้าซัพพลายเออร์คนไหนส่งของผิด ก็คือซวยหนักมาก
ใช่ แบบนั้นก็เคยเจอ
ดูเหมือนตอนนี้คุณกับเธอเข้ากันได้ดี
ไม่รู้สิ มันก็แค่ว่าเราเพิ่งรู้ตัว
ว่าเราไม่เคยห่างกันแต่ไหนแต่ไร
ถึงจะเป็นช่วงลำบากของชีวิต นึกออกมั้ย โดยเฉพาะช่วงลำบากของชีวิต
ครับ
ใช่ ถึงต้องยอมรับว่าผมประหลาดใจมาก ตอนที่คุณสองคน…
คือว่า หย่ากัน
ตอนนั้นช็อกจริงๆ
- ฮื่อ - จริงๆ แล้วเกิดอะไรขึ้น
ก็มีอะไรหลายอย่าง
คือคุณ เอ่อ… นอกใจเธอเหรอ
ไม่ ฉันไม่มีทางทำอย่างนั้นเด็ดขาด
งั้นเกิดอะไรขึ้น
พระเจ้า
ฝ่ายคาเร็นเหรอ
จริงดิ
ไม่อยากจะเชื่อ
มันก็แค่ครั้งเดียวแหละ เป็นปัญหาของเรามากกว่าเรื่องผู้ชายคนนั้น
อ้อ แหง แก้ตัวกันไปน้ำขุ่นๆ
ไม่ใช่
เธอสาบานต่อหน้าพระเจ้า ว่าจะซื่อสัตย์ต่อคุณเสมอ แล้วผิดคำสาบาน
นายยังเด็ก เมื่อก่อนสมัยอายุเท่านาย ฉันก็เคยคิดอย่างนั้น
เห็นทุกอย่างเป็นดำหรือขาว ดีหรือชั่ว ไม่มีอะไรอยู่ตรงกลาง
แต่ยิ่งแก่ขึ้น
เรายิ่งเริ่มรู้ตัวว่า เรื่องมันไม่ได้ตัดกันง่ายๆ แบบนั้น
การยกโทษให้กัน…
เป็นเส้นทางยาวนานแสนลำบาก แดนนี่
แต่สุดท้ายแล้ว สิ่งที่เราได้คือความสงบ
เธอ… เคยบอกคุณไหมว่าเขาเป็นใคร
ไม่สำคัญ
ก็คงงั้น
แต่ถ้าคุณ เอ่อ… เกิดได้รู้เข้า…
คิดว่าจะยกโทษให้เขาได้มั้ย
ถ้าฉันได้รู้ว่ามันเป็นใคร
ร่างมันคงไม่เหลืออะไร นอกจากรอยเลือดบนพรม
(สามวันต่อมา วงโคจรดาวอังคาร)
ฮิวสตัน นี่โซจอร์เนอร์ เราใกล้ถึงวงโคจรดาวอังคารแล้ว
เซนเซอร์ทางไกลเห็นว่า ฟีนิกซ์อยู่ข้างหน้าเรานี่เอง
เรากำลังจะเริ่มการลงจอด
โดยอิงจากเซนเซอร์ทางไกลล่าสุดที่ส่งมาให้
ฉันยืนอยู่ตรงนั้น ตอนที่อพอลโล 11 ลงจอดบนดวงจันทร์
เราไม่แน่ใจด้วยซ้ำว่าพวกนั้นจะกลับมาได้ไหม
อีก 25 ปีต่อมา ฉันก็ยังท้องไส้ปั่นป่วนเหมือนเดิมไม่เปลี่ยนเลย
แน่นอน เอ่อ ดาวอังคารยากกว่า
และอันตรายกว่าดวงจันทร์ด้วย
จากโพรบ 15 ลำแรกที่เราส่งไปสำรวจ
เกือบทั้งหมดเสียหายระหว่างขึ้นและลงผิวดาว กลับมาได้แค่สองลำ
ของเราเสียไปสามจากเก้าลำแรก ทั้งเข้าวงโคจร ลดระดับและลงจอด
เจ็ดนาทีสยอง เราเรียกมันว่าอย่างนั้น
นั่น… เป็นชื่อที่ดีนะ
พูดก็พูด ผม… รอบนี้ผมรู้สึกดี
ดีนะที่เห็นคุณยิ้มได้อีกครั้ง
ขออนุญาตค่ะ ผ.อ.เมดิสัน
- ไหนฉันบอกว่าให้เลิกตามต่อ - เลิกไม่ได้
- ฟังนะ เรา… - อเล็กซีเรียนรู้เร็ว
แต่เร็วเกินไป
กระบวนการทั้งหมดที่เขาใช้ กับเครื่องยนต์ของรัสเซีย
เป็นแบบเดียวกับที่เราใช้บนเครื่องของเรา
เขาทิ้งเอกสารไว้บนยานมาร์ส-94
แต่ค่าตัวแปรคงที่ซึ่ง "ห้ามเกิน" เขากลับจำได้หมด
เขาต้องจำได้สิ เราจะไม่มีเวลาเปิดดู ถ้าเกิดเรื่องฉุกเฉิน
ใช่ แต่… มาร์โก้ ขอร้อง ดูนี่ก่อน
โอเค ขีดจำกัดอุณหภูมิ ของห้องเผาไหม้เครื่องรัสเซีย
- คือ 3,350 เคลวิน - "3,350 เคลวิน"
ขีดจำกัดแรงดันห้องเผาไหม้
- คือ 65.5 บาร์ - "65.5 บาร์"
เทอร์โบปั๊มจะเร็วเกินไป ที่ 33,000 รอบต่อนาที…
"33,000 รอบต่อนาที" เขาพูดต่อได้เรื่อย ประเด็นคือ
ค่าทั้งหมดนั้นตรงกับเครื่องเนอร์วาของเรา
แสดงว่าเขาใช้ตัวเลขของเรา เพื่อไม่เผยตัวเลขจริงของทางเขาน่ะสิ
เป็นไปไม่ได้ เพราะนี่ไม่ได้มาจาก ตัวเลขที่ยานโซจอร์เนอร์ใช้อยู่ตอนนี้
ตัวเลขเหล่านี้…
(คู่มือปฏิบัติการเนอร์วา)
มาจากปี 1992
นี่ต่างหากตัวเลขปัจจุบันของเรา
อเล็กซีจำตัวเลขจากเครื่องเก่าของเราไปทำไม
เขาจะไปได้ตัวเลขมาจากไหนตั้งแต่ต้น
จากการคัดลอกทุกเม็ดทุกหมุด จากเครื่องยนต์ของเราเมื่อสองปีก่อน
มาร์โก้ นี่เป็นทางเดียวที่เป็นไปได้
ต้องมีคนในนาซาเอาแบบไปให้เขา
แต่ตอนนี้
เราต้องตั้งสติกับการเตรียมนักบิน ให้ลงจอดบนดาวอังคารอย่างปลอดภัย
แต่…
เมื่อทำเรื่องนั้นเสร็จแล้ว
ฉันจะเอาเรื่องนี้ไปปรึกษากระทรวงยุติธรรม
ระหว่างนั้น เธอต้องเลิกหมกมุ่นเรื่องนี้
ขอบคุณค่ะ มาร์โก้
วางไว้นี่แหละ
เมื่อฟีนิกซ์นำยานโซจอร์เนอร์อยู่แค่ไม่กี่นาที…
(แข่งไปดาวอังคาร)
ตอนนี้ยังบอกไม่ได้ว่าใครจะชนะ และคนทั้งโลกก็รอลุ้นผล
ดูว่าใครจะลงจอดบนพื้นผิวดาวอังคารได้ เป็นเจ้าแรก
พายุฝุ่นทรายลูกยักษ์ที่ บดบังวิสัยทัศน์การลงจอดของยานทั้งสอง
มาเป็นเวลาหลายวัน ถูกจับตามองอย่างใกล้ชิด
(นาซาหรือเฮลิออส จะลงจอดบนดาวอังคารได้ก่อน)
ขณะที่ยานทั้งสองเข้าใกล้ จุดตัดสินใจลงจอด
จุดที่เขาจะเรียกว่าจะ "ลงหรือไม่"
ผู้การของยานแต่ละลำจะต้องตัดสินใจว่า พายุทรายนั้นอ่อนตัวพอหรือยัง
ที่จะทำการลงจอดได้อย่างปลอดภัย
ถ้าตัดสินใจที่จะไม่ลงจอด
ยานจะต้องโคจรรอบดาวอังคารอีกหนึ่งรอบ
จนกระทั่งย้อนกลับมาที่จุดตัดสินใจเดิมอีกครั้ง
การโคจรที่จะใช้เวลามากกว่าสองชั่วโมง
กว่าจะถึงตอนนั้น เขาอาจแพ้การแข่งไปดาวอังคารเป็นคนแรกแล้ว
เดิมพันสำหรับลูกเรือทั้งสองลำสูงมาก
เมื่อการเตรียมตัวหลายปีหรือหลายสิบปี สุดท้ายมาเฉือนกันที่จังหวะนี้
เร็วเข้า ทุกคน เวลาไม่รอท่าใคร
ข้อมูลว่าไง
ดูเหมือนข้อมูลจากเมื่อวานเป๊ะเลย
ใช่ แต่เมื่อเอามาเทียบกับตัวต่อตัว
ฝุ่นเริ่มจางแล้ว
ควรยืนยันกับตอนที่ดาวเทียมผ่านมาอีกที
นั่นเท่ากับเราต้องโคจรอีกรอบ
กว่าจะถึงตอนนั้น โซจอร์เนอร์ก็ลงจอดเรียบร้อยแล้ว
จะเป็นการลงจอดที่เสี่ยงมากนะ ผู้การ
นายว่าไง ไอ้หนู
- เสี่ยงเป็นเสี่ยงกัน - ต้องอย่างนั้น
เตรียมป๊อปอายลงจอด
ฮิวสตัน นี่โซจอร์เนอร์
ปรับระบบขับเคลื่อนหลัก ให้เป็นไอพ่นลงจอดแล้ว
โอเค
ในอีกหกนาที ถ้าเราไม่เข้าวงโคจร เราจะพุ่งลงไปจอดเลย
เช็คทุกระบบ อีคอม
อีคอมพร้อมทั้ง จะเข้าวงโคจร ลดระดับหรือลงจอด
เชื้อเพลิง
แรงดันในถังเชื้อเพลิงมีค่าปฏิกรปกติ
นำร่อง
โซจอร์เนอร์พร้อมทั้ง จะเข้าวงโคจร ลดระดับหรือลงจอด
พร้อมทุกด้านแล้ว ผู้การพูล
โอเค โรลัน ที่ผิวดาวเป็นยังไงบ้าง
ดาวเทียมอ่านค่าว่าลม 0-7-0 ที่ 60
วิสัยทัศน์อยู่ที่ 80 ไม่รู้ว่าเมฆฝุ่นลอยต่ำแค่ไหน
(มาร์ส แอลซี) (ระบบส่งผ่านข้อมูลสภาพอากาศ)
เสี่ยงเกินไป วิสัยทัศน์ยังต่ำกว่าค่าต่ำสุด
เราจะค่อยลองลงจอดอีกที เมื่อวนกลับมาใหม่ในอีกสองชั่วโมง
พร้อมไหม คุณสตีเวนส์
ครับผม
ไปกันเลย
(คุมเครื่อง) (ลง - ขึ้น)
ฟีนิกซ์ ป๊อบอายพร้อมลงจอดที่ดาวอังคาร
รับทราบ ป๊อปอาย ขอพระเจ้าคุ้มครอง
ค่าเรดาร์ใหม่เห็นยานแยกตัวออกจากฟีนิกซ์
- ยานลงจอดของเขา - ให้ตาย เอ็ดยอมเสี่ยงทั้งที่ฝุ่นตลบ
พวกนั้นรู้สึกว่าเราไล่กวดจ่อเข้ามาแล้ว ถ้าเราลงไปเลยโดยตรง เราจะชนะ
เรามีโอกาสแค่ครั้งเดียว
ฉันไม่อยากเสี่ยงทั้งลูกเรือและภารกิจนี้
ในการพยายามที่มีโอกาสสำเร็จน้อย
เอาแต่ระวังอีกแล้ว เฮลิออสจะลงจอดในอีก 13 นาที
ด้วยเกียรติของทั้งสองประเทศ เรารอไม่ได้
ถ้าเอ็ดมองอะไรไม่เห็น เขาจะไม่มีเชื้อเพลิงพอที่จะลอยตัวรอ
จะฝ่าลงไปได้ต้องใช้ปาฏิหาริย์เท่านั้น
ผมขอเลย ลงจอดเดี๋ยวนี้
คุณคุซเนตซอฟ ฉันเป็นผู้บังคับการของยานนี้
จากจังหวะนี้ ถ้าฉันไม่ถามไม่ต้องออกความเห็น
โรลัน ถ้าได้ยินเสียงจากเขาแม้แต่นิดเดียว ปิดไมค์เลย
ด้วยความยินดี ผู้การ
ป๊อปอายเข้าชั้นบรรยากาศ ระบบลดระดับและลงจอดทำงานปกติ
เอาละ
เรดาร์ที่อ่านได้จากโซจอร์เนอร์ ไม่พบว่ามีการเร่งเครื่อง
ยังไปไม่ถึงจุดลงหรือไม่
ยืนยันว่าเข้าชั้นบรรยากาศแล้ว
ผู้การ มีเวลาอีก 30 วินาทีจะถึง จุดตัดสินใจลงจอด
คุณจะเอายังไงครับ
(ทิศทางลม)
โรลัน เห็นเหมือนกันรึเปล่า
ลม 0-9-0 ที่ 40 ค่าวิสัยทัศน์ 10
ฝุ่นเริ่มจางแล้ว
ใช่ ค่าวิสัยทัศน์ดีขึ้น
ระยะก่อนถึงผิวดาว 16,035
ถึงจุดลงหรือไม่ ในแปดวินาที เจ็ด หก…
รัดเข็มขัดเลย ทุกคน เราจะพุ่งตรงไปที่ผิวดาว
รอบนี้โลกสะเทือนแน่
ดำเนินการ!
โซจอร์เนอร์เริ่มกระบวนการลงจอด
เขาจี้คุณเข้าไปติดๆ
ความสูง 9,000 เมตร ระยะ 10.3 กิโล
ระวัง ระบบนำร่องจีพีเอสล้มเหลว
เสียระบบจีพีเอสดาวอังคารไปแล้ว
(สัญญาณเตือนหลัก)
เอ็ด ถ้าไม่มีจีพีเอส คุณจะไม่มีพิกัดที่แน่นอน
น่าจะยกเลิกมากกว่านะ
ปิดระบบป้องกันคำสั่งลงจอด
ความสูง 9,000 เมตร ความเร็ว 557
ลดระดับต่อไป
รอบนี้โลกสะเทือนแน่ ดำเนินการ!
โซจอร์เนอร์เริ่มลงจอดทันทีแล้ว ไฟลท์
เธอเอาอยู่
อากาศเป็นไงบ้าง โรลัน
ลม 0-9-7 ที่ 37
- ความสูง 1,800 เมตร 2.1 กิโล - ระวัง ระบบล้มเหลว
ความเร็ว 290 ลงที่ความเร็ว 1,800 ต่อนาที
เอาสิ
ใช้เครื่องลงจอด
เปิดวาล์วแล้ว เครื่องจอดพร้อม
อเล็กซี ตาคุณ
วาล์วก่อนลงจอดเปิดแล้ว ความดันเชื้อเพลิงปกติ
ติดเครื่อง!
1,000 เมตร เหลือที่ 400
ผมไม่มีข้อมูลความสูงแล้ว เครื่องอัลติมิเตอร์อ่านค่าจากฝุ่นไม่ได้
เราไม่มีทางรู้ว่าอยู่ใกล้พื้นผิวดาวแค่ไหน
ปรับเป็นการบังคับด้วยมือ
ต้องชะลอการลงจอดแล้วคลำทางไป
เอาสิ
อ้างอิงจากสายตาไม่ได้เลย ฝุ่นหนาเกินไป
ยังหาอยู่
มองไปไกลๆ หาขอบฟ้าไว้
เอาน่า!
เริ่มกระบวนการยกเลิก
ล้อเล่นรึเปล่า อย่าสิ
ฟีนิกซ์ ป๊อปอายยกเลิก กลับวงโคจร
อย่า ให้ผมคุม ส่งมาให้ผมคุม ผมจะพาเราลงเอง
การตัดสินใจของฉันเป็นที่สิ้นสุด!
เรดาร์วัดความสูงจับค่าไม่ได้แล้ว เราต้องลงโดยไม่รู้เหนือใต้
กางล้อ
กางล้อ ล็อกแล้ว แตะพื้นในสิบ
ห้า
ยังเร็วไป
ฮิวสตัน ฐานแฮปปี้วัลเลย์
โซจอร์เนอร์ลงจอดแล้วอย่างปลอดภัย มนุษย์แปดคนบนดาวอังคาร
เย้!
เยส!
ทำได้!
เยส!
ฝีมือเรา
- เราทำให้เกิดขึ้นได้ - ใช่ เราเอง
เราเอง
แล้วจากนี้เราจะสานต่อสิ่งที่ทำไว้ให้จบ
ฉันจะพาคุณกับครอบครัว มาอยู่ที่นี่ให้ได้ ไม่ว่าจะต้องทำยังไง
เก่งมาก
(ยานแรกบนดาวอังคาร ภารกิจสำเร็จ!)
วันนี้ถือเป็นวันสำคัญ ในมหากาพย์การแข่งขันของมนุษยชาติ
ลูกเรือผสมชาติอเมริกันและโซเวียต ประกอบด้วยแดเนียล พูล
วิลเลียม ไทเลอร์ โรลัน บารานอฟ
เคลลี่ บาลด์วิน กริกอรี คุซเนตซอฟ
ดิมิทรี มายาคอฟสกี อิซาเบล คาสทิโญ และอเล็กซี โพเลทอฟ
คือมนุษย์กลุ่มแรกที่ได้ลงจอด บนดาวเคราะห์อีกดวงหนึ่ง
ตัดภาพไปที่ทำเนียบขาว
ซึ่งทั้งประธานาธิบดีเอลเลน วิลสัน และประธานาธิบดีมิคาอิล กอร์บาชอฟ
กำลังจะแถลงกับกลุ่มนักข่าวและ ผู้ไปร่วมชุมนุมให้กำลังใจ
วันนี้ เราได้ทำสิ่งที่ยากที่สุด เท่าที่มนุษย์จะจินตนาการได้
และครั้งนี้เราไม่ได้ไปอย่างเดียวดาย แต่ไปกับอดีตคู่แข่งของเรา
ร่วมมือกันดั่งพันธมิตรที่แท้จริง
(นาซา)
โอเค เปิดทางลาดอีวีเอเรียบร้อย
ดี ทีนี้ เมื่อเราก้าวออกไป
ขอให้ทุกคนตั้งสติและจับ…
เฮ้ย ทำบ้าอะไรน่ะ
ลงไปที่ผิวดาว
ไม่ ฉันต้องไปก่อน เราตกลงกันไว้งั้น
จำไม่ได้ว่ามีการตกลงอะไรไว้
ถ้าไม่ไสตูดคอมมิวนิสต์ขึ้นมาจากประตูนั่น
แม่จะลงไปตบด้วยตัวเองแล้วนะ!
ถอยไป ให้ตายสิ
มาแล้วค่ะ ภาพแรกจากพื้นผิวดาวอังคาร
เรากำลังรอดูมนุษย์คนแรก ที่ก้าวเท้าลงไปบนดาวเคราะห์สีแดงดวงนั้น
ดังที่อเล็กซี ลีโอนอฟก้าวลงไปบนดวงจันทร์ เมื่อ 25 ปีก่อน
มีความเคลื่อนไหว
ดูเหมือนมีนักบินอเมริกาหนึ่งคน และนักบินโซเวียตหนึ่งคน
คนไหนจะนำ… เดี๋ยว เขาจะก้าวไปด้วยกัน!
ช่างน่าประทับใจเหลือเกิน
คำบรรยายโดย ปัทมวรรณ บูรณมาตร์